за сигурност, за които се отнася, това може да доведе до оттегляне от [име на KC3] на обозначението KC3, получено за въпросния обект, което ще възпрепятства [име на KC3] да доставя на АСС3 или на пълноправен контрольор от трета държава, валидиран в областта на сигурността във въздухоплаването в ЕС, предназначени за ЕС/ЕИП въздушни товари или поща, спрямо които се прилагат мерки за сигурност (RA3).
 Докладът е валиден пет години и следователно изтича най-късно на ... г.
 От името на [име на KC3] декларирам, че:
 а)
 [име на KC3] ще предприеме подходящите последващи действия за целите на контрола на стандартите, потвърдени от настоящия доклад.
 б)
 Всички промени в дейността на [име на KC3], които не изискват цялостно повторно валидиране, ще бъдат отбелязани в оригиналния доклад чрез добавяне на информация, като същевременно се запази и предходната информация. Това може да се отнася до следните промени:
 1.
 цялостната отговорност за сигурността е възложена на друго лице, а не на назованото в точка 1.9 от притурка 6-В4 към Регламент за изпълнение (ЕС) 2015/1998;
 2.
 всички други изменения в помещенията или в процедурите, които е вероятно да се отразят значително на сигурността.
 в)
 [име на KC3] ще информира ACC3 и RA3, на които той доставя въздушни товари и/или въздушна поща, спрямо които се прилагат мерки за сигурност, ако [име на KC3] преустанови дейността си, няма да се занимава повече с въздушни товари или въздушна поща или не може повече да изпълнява изискванията, одобрени в настоящия доклад.
 г)
 [име на KC3] ще поддържа статута по отношение на сигурността, потвърден в настоящия доклад, в съответствие с целите, посочени в контролния списък и, когато е необходимо, ще изпълнява и прилага всички допълнителни мерки за сигурност, изисквани за обозначението KC3, ако дадени стандарти за сигурност бъдат посочени като недостатъчни, до последващото валидиране на дейностите на [име на KC3].
 От името на [име на KC3] поемам пълна отговорност по отношение на декларацията.
 Име:
 Длъжност в дружеството:
 Дата:
 Подпис:
 ПРИТУРКА 6-И
 Разпоредбите за високорискови товари се съдържат в Решение за изпълнение С(2015) 8005 на Комисията.
 ПРИТУРКА 6-Й
 Разпоредби за използване на оборудване за проверка се съдържат в Решение за изпълнение С(2015) 8005 на Комисията.
 7. ПОЩА И МАТЕРИАЛИ НА ВЪЗДУШНИЯ ПРЕВОЗВАЧ
 7.0. ОБЩИ РАЗПОРЕДБИ
 Освен ако е формулирано друго или освен ако прилагането на проверките за сигурност, както е посочено съответно в глави 4, 5 и 6, се осигурява от орган, летищен оператор, субект или друг въздушен превозвач, въздушният превозвач гарантира прилагането на предвидените в настоящата глава мерки по отношение на пощата и материалите на въздушния превозвач.
 7.1. ПОЩА И МАТЕРИАЛИ НА ВЪЗДУШНИЯ ПРЕВОЗВАЧ, КОИТО ТРЯБВА ДА БЪДАТ НАТОВАРЕНИ НА БОРДА НА ВЪЗДУХОПЛАВАТЕЛНОТО СРЕДСТВО
 7.1.1. Преди да бъдат натоварени в багажното отделение на въздухоплавателното средство, пощата и материалите на въздушния превозвач се проверяват и защитават в съответствие с глава 5 или преминават през проверки за сигурност и се защитават в съответствие с глава 6.
 7.1.2. Преди да бъдат натоварени в която и да е част на въздухоплавателното средство, различна от багажното отделение, пощата и материалите на въздушния превозвач се проверяват и